STATVTVM est, vt sicut ex consuetudine, aliæ Horæ sanctæ Virginis matris Domini in Ecclesia infirmorum, quæ in honore ipsius consecrata est, quotidie decantantur,  eiusdem ibi Completorium cantaretur,  in omnibus Horis ante Psalmos præmitteretur versus, Memento salutis author, cum Gloria sua. Causa instituti huius fuit, honor matri Domini super omnem creaturam singulariter exhibēdus;  vt quia eius Horæ in Conuentu publico propter fratrum numerositatem,  officiorum multiplicitatem, breuitate temporis prohibente cantari non poterant, saltem in Capella ipsius a paucioribus ex integro cantarentur.